**ΑΝΑΚΟΙΝΩΣΗ ΑΠΟΚΟΠΗΣ ΔΙΚΑΙΩΜΑΤΟΣ ΜΕΡΙΣΜΑΤΟΣ / ΠΛΗΡΩΜΗΣ ΜΕΡΙΣΜΑΤΟΣ ΧΡΗΣΗΣ 2015**

Η εταιρεία «ΕΙΔΗΣΕΟΦΩΝΙΚΗ ΕΛΛΑΣ ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ-ΥΠΗΡΕΣΙΕΣ ΤΗΛΕΗΧΟΠΛΗΡΟΦΟΡΗΣΗΣ-ΟΛΟΚΛΗΡΩΜΕΝΕΣ ΥΠΗΡΕΣΙΕΣ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ-NEWSPHONE HELLAS S.A.», σύμφωνα με τη παρ. 4.1.3.4 του Κανονισμού του Χρηματιστηρίου Αθηνών, ανακοινώνει ότι κατά την Ετήσια Τακτική Γενική Συνέλευση των μετόχων της, στις 24 Ιουνίου 2016, αποφασίσθηκε η διανομή μερίσματος για τη χρήση του 2015, το οποίο ανέρχεται σε 0,008335 ευρώ ανά μετοχή.

Το πόσο αυτό προσαυξανόμενο με το μέρισμα που αντιστοιχεί στις 97.901 ίδιες μετοχές που αποκτήθηκαν από 12/09/2007 και εντεύθεν, ήτοι μετά την εφαρμογή του Νόμου 3604/2007 που τροποποίησε και κωδικοποίησε το Κ.Ν. 2190/1920, και κατέχει η εταιρεία σήμερα, ήτοι προσαυξανόμενο κατά 0,000029 ευρώ ανά μετοχή, ανέρχεται στο τελικό ποσό των 0,008364 ευρώ ανά μετοχή.

Μετά την παρακράτηση φόρου ποσοστού 10%, το καθαρό πληρωτέο μέρισμα ανέρχεται σε 0,007528 ευρώ ανά μετοχή.

Ως ημερομηνία αποκοπής του δικαιώματος μερίσματος, ορίσθηκε η 16/08/2016. Δικαιούχοι του μερίσματος χρήσης 2015, είναι οι εγγεγραμμένοι μέτοχοι της εταιρείας στα αρχεία του Ελληνικού Κεντρικού Αποθετηρίου Τίτλων (ΕΛ.Κ.Α.Τ.) κατά την 17/08/2016.

H καταβολή του μερίσματος θα πραγματοποιηθεί την 23/08/2016 από την πληρώτρια τράπεζα EFG EUROBANK ERGASIAS ως ακολούθως:

1. Μέσω των χειριστών στο Σ.Α.Τ., στους μετόχους εκείνους, οι οποίοι έχουν εξουσιοδοτήσει για την είσπραξη μερισμάτων τους χειριστές τους.
2. Μέσω του Δικτύου των καταστημάτων της EFG EUROBANK ERGASIAS για όσους εκ των μετόχων έχουν ζητήσει εξαίρεση από τον χειριστή τους στο Σ.Α.Τ. ή έχουν τις μετοχές τους στον ειδικό λογαριασμό της Μερίδας τους.
3. Για όσους εκ των μετόχων για διαφόρους λόγους δεν καταστεί δυνατή η πίστωση μέσω των χειριστών τους θα είναι δυνατή η είσπραξη του μερίσματος μέσω του δικτύου των καταστημάτων της EFG EUROBANK ERGASIAS.

Η είσπραξη του μερίσματος για τις παραπάνω 2 και 3 περιπτώσεις είναι δυνατή μέχρι 31/12/2016 και πραγματοποιείται με τη κοινοποίηση του Κ.Α.Μ.Ε. (Κωδικός Αριθμός Μερίδας Επενδυτή – Σ.Α.Τ.) και την επίδειξη του Δελτίου Αστυνομικής Ταυτότητας, είτε αυτοπροσώπως είτε με νόμιμα εξουσιοδοτημένο αντιπρόσωπο τους. Μετά την 31/12/2016 η πληρωμή του μερίσματος θα πραγματοποιείται μόνο από τα γραφεία της Εταιρείας επί της Λ. Θησέως 280, Καλλιθέα, Αττικής.

*Για περισσότερες πληροφορίες, οι κ.κ. Μέτοχοι παρακαλούνται όπως επικοινωνήσουν με την Υπεύθυνη Εξυπηρέτησης Μετόχων της εταιρείας (κα Ζωή Αραβοσιτά στο τηλ. 210 9472222).*